Республикала Рәсәй Федерацияһы Дәүләт Думаһы депутаты Зариф Байғусҡаров етәкләгән «Ирҙәр ҡоро» йәмәғәт ойошмаһы күптән түгел генә барлыҡҡа килһә лә, бөгөн уның ыңғай һөҙөмтәләре хаҡында һүҙ йөрөтөргә мөмкин. Ойошма ғаилә ҡиммәттәрен нығытыуҙы, айыҡ тормошто пропагандалауҙы, көслө заттың абруйын ғаиләлә генә түгел, ә тотош йәмғиәттә күтәреүҙе төп маҡсат итеп ҡуя. Шулай уҡ ауыр тормош хәлендә ҡалған ғаиләләрҙе асыҡлай һәм уларға кәрәкле ярҙам күрһәтә.